
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Χορήγηση επιδόματος ξενίας και παράστασης σε προσωπικό 

του Υπουργείου Εξωτερικών... 

Σύσταση ίδιου Νομικού Προσώπου, στο Δήμο Αιγάλεω, με το 
όνομα «2ο Κέντρο Ανοιχτής Προστασίας Ηλικιωμένων, 

Δήμου Αιγάλεω».. 

Σύσταση ίδιου Νομικού Προσώπου, στο Δήμο Αιγάλεω, με το 
όνομα «3ο Κέντρο Ανοιχτής Προστασίας Ηλικιωμένων, 

Δήμου Αιγάλεω». 

Τροποποίηση - συμπλήρωση της 1511/4.7.89 απόφασής 
μας για τις ζώνες προωθήσεως δενδροκηπευτικών καλ¬ 
λιεργειών στο χώρο δικαιοδοσίας της Περ/κής Δ/νσης Γε¬ 
ωργικής Ανάπτυξης Πελοποννήσου και Δυτ.κής Στερεάς 
Ελλάδας. ... 

Σύσταση Εκκλησιαστικού Ιδρύματος με την επωνυμία ΕΚ¬ 
ΚΛΗΣΙΑΣΤΙΚΟΝ ΙΔΡΥΜΑ «Ο ΕΥΑΓΓΕΛΙΣΤΗΣ ΜΑΡ¬ 
ΚΟΣ» ΙΕΡΑΣ ΜΗΤΡΟΠΟΛΕΩΣ ΚΑΣΣΑΝΔΡΕΙΑΣ και 
καταστατικό λειτουργίας αυτού. 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2065780/7563/0022 (1) 

Χορήγηση επιδόματος ξενίας και παράστασης σε προσωπικό του 
Υπουργείου Εξωτερικών. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την παρ. 6 του άρθρου 131 του Ν. 419/1976. 

2. Το άρθρο 7 του Ν. 1846/89, αποφασίζουμε: 

Χορηγούμε από 2.5.1989 στο επιστημονικό προσωπικό της 

Ειδικής Νομικής Υπηρεσίας μηνιαίο επίδομα ξενίας και παρά¬ 
στασης, σε ποσοστό αντίστοιχα επί του εκάστοτε ισχύοντος βασι¬ 
κού τους μισθού, ως εξής: 

1) Στον Ειδικό Νομικό Σύμβουλο Α' τάξεως ποσοστό 30% 

2) Στον Ειδικό Νομικό Σύμβουλο Β' τάξεως ποσοστό 30% 

3) Στους Βοηθούς Ειδικούς Νομικούς Συμβούλους ποσοστό 
40% 

4) Στους Νομικούς Συνεργάτες Α' τάξεως ποσοστό 40% 

5) Στους Νομικούς Συνεργάτες Β’ τάξεως ποσοστό 40% 

6) Στους Γραμματείς Ειδικής Νομικής Υπηρεσίας ποσοστό 
40% 

Τα ανωτέρω επιδόματα συνυπολογίζονται και στα επιδόματα 
εορτών. Πάσχα και Χριστουγέννων καθώς και στο επίδομα 


αδείας, σύμφωνα με τις ανωτέρω διατάξεις (άρθρο 131 του Ν. 
419/1976). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Αυγούστου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΠΑΠΟΥΛΙΑΣ ΑΝΤΩΝΗΣ ΣΑΜΑΡΑΣ 

-♦- 

Αριθ. 13939 (2) 

Σύσταση ίδιου Νομικού Προσώπου, στο Δήμο Αιγάλεω, με το 
όνομα «2ο Κέντρο Ανοιχτής Προστασίας Ηλικιωμένων, Δή¬ 
μου Αιγάλεω». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτι¬ 
κού Κώδικα (Π.Δ. 76/85). 

2. Τις όμοιες του Π. Δ/τος 331/83 «μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Τις διατάξεις του άρθρου 31 του Ν. 1599/86 «Σχέσεις 
Κράτους-Πολίτη, καθιέρωση νέου τύπου δελτίου ταυτότητας και 
άλλες διατάξεις». 

4. Τις αριθ. 118/89 και 197/89 αποφάσεις του Δημοτικού 
Συμβουλίου Αιγάλεω, αποφασίζουμε: 

1. Συνιστούμε ίδιο Νομικό Πρόσωπο, με το όνομα «2ο Κέντρο 
Ανοιχτής Προστασίας Ηλικιωμένων, στο Δήμο Αιγάλεω Αττι¬ 
κής». 

2. Σκοπός του Νομικού αυτού Προσώπου, που συνιστάται σε 
εφαρμογή προγράμματος εξωϊδρυματικής προστασίας ηλικιωμέ¬ 
νων, είναι η παροχή ιατροκοινωνικής προστασίας, στα ηλικιω¬ 
μένα άτομα της περιοχής του Δήμου Αιγάλεω, ώστε αυτά να πα¬ 
ραμείνουν στην οικογένεια και στην Κοινότητα. 

3. Πόροι του Νομικού Προσώπου είναι: 

_ <*) Η ετήσια επιχορήγηση του Δήμου, με δρχ. 5.000.000 του¬ 
λάχιστον. 

β) Κάθε είδους συνδρομές, εισφορές, δωρεές, κληρονομιές και 
κληροδοσίες. 

γ) Εσοδα από τη συμβολική χρηματική συμμετοχή μελών που 

έχουν ανάγκη προστασίας. 

δ) Εισπράξεις από το αντίτιμο των πραγμάτων ή υπηρεσιών, 
που παρέχονται από το Νομικό Πρόσωπο, 
ε) Πρόσοδοι από την ίδια αυτού περιουσία και 
στ) Κάθε άλλη νόμιμη πρόσοδος. 

4. Το συνιστώμενο Νομικό Πρόσωπο, διοικείται από επταμε- 
λές Διοικητικό Συμβούλιο, που αποτελείται 7 από τους: 

α) Δήμαρχο ή Αντιδήμαρχο που ορίζει ο Δήμαρχος, ως Πρόε¬ 
δρο. 

β) Ένα Δημοτικό Σύμβουλο, που ορίζεται με απόφαση του Δη¬ 
μοτικού Συμβουλίου. 

γ) Ένα αιρετό μέλος του Νομικού Προσώπου, που εκλέγεται 
από τα μέλη του, ανάμεσα από αυτά. 

δ) Μία Κοινωνική Λειτουργό,, υπάλληλο του Υπουργείου 
Υγείας - Πρόνοιας, που ορίζεται από το Υπουργείο αυτό. 

ε) Ένα δημότη που προτείνει ο Δήμαρχος ανάμεσα σε πρό¬ 
σωπα τα οποία ασχολούνται με ανθρωπιστικά επαγγέλματα, και 
ορίζεται με απόφαση του Δημοτικού Συμβουλίου. 

στ) Ένα αιρετό εκπρόσωπο των εργαζομένων στο ΚΑΠΗ. 
ζ) Ένα εκπρόσωπο των Ομοσπονδιών των Συνταξιούχων. 
Το Διοικητικό Συμβούλιο εκλέγει από τα μέλη του τον Αντι¬ 
πρόεδρο και Γραμματέα αυτού. 

Η θητεία του Διοικητικού Συμβουλίου ακολουθεί τη Δημοτική 
Περίοδο. 

Μέχρι να εκλεγεί το αιρετό μέλος με στοιχείο γ’ ή μέχρι να 
πληρωθεί όποιαδήποτε θέση μέλους που κενώθηκε, το Διοικητικό 
Συμβούλιο λειτουργεί με την ελλειπή σύνθεσή του, αν ο αριθμός 
των μελών του δεν είναι κατώτερος αυτού που απαιτείται, για το 
σχηματισμό απαρτίας. 

5. Το Νομικό Πρόσωπο εκπροσωπείται στα δικαστήρια και σε 
κάθε αρχή από τον Πρόεδρο του Δ.Σ. και όταν αυτός απουσιάζει ή 
κωλύεται, από τον Αντιπρόεδρο. 

6. Το 2ο Κέντρο Ανοιχτής Προστασίας Ηλικιωμένων μπορεί 
να χρησιμοποιείται και σαν εκπαιδευτικό Κέντρο πρακτικής 
άσκησης των σχολών κοινωνικής εργασίας και σπουδαστών σχο¬ 
λών παραϊατρικών επαγγελμάτων (φυσικοθεραπείας, εργοθερα¬ 
πείας κ.λπ.). 

7. Στις δραστηριότητες του Κέντρου, είναι η ψυχαγωγία, εκ¬ 
παίδευση και η εθελοντική κοινωνική προσφορά των μελών του 
στην περιοχή του Δήμου. 

Η απόφαση αυτή να δημοσιευθεί στην Εφημερίδα της Κυβερνή- 
σεως.' 

Αιγάλεω, 21 Ιουλίου 1989 

Ο Νομαρχών Διευθυντής 
Β. ΠΑΣΒΑΝΗΣ 

-♦- 

Αριθ. οίκ. 14767 (3)' 

Σύσταση ίδιου Νομικού Προσώπου στο Δήμο Αιγάλεω, με το 
όνομα «3ο Κέντρο Ανοιχτής Προστασίας Ηλικιωμένων, Δή¬ 
μου Αιγάλεω». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτι¬ 
κού Κώδικα (Π.Δ. 76/85). 

2. Τις όμοιες του Π. Δ/τος 331/83 «μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Τις διατάξεις του άρθρου 31 του Ν. 1599/86 «σχέσεις 
Κράτους-Πολίτη, καθιέρωση νέου τύπου δελτίου ταυτότητας και 
άλλες διατάξεις». 

4. Τις αριθ. 130/89 και 197/89 αποφάσεις του Δημοτικού 
Συμβουλίου Αιγάλεω, αποφασίζουμε: 

1. Συνιστούμε ίδιο Νομικό Πρόσωπο, με το όνομα «3ο Δημο¬ 
τικό Κέντρο Ανοικτής Προστασίας Ηλικιωμένων, στο Δήμο Αι¬ 
γάλεω Αττικής». 

2. Σκοπός του Νομικού αυτού Προσώπου, που συνιστάται σε 
εφαρμογή προγράμματος εξωϊδρυματικής προστασίας ηλικιωμέ¬ 
νων, είναι η παροχή ιατροκοινωνικής προστασίας, στα ηλικιω¬ 
μένα άτομα της περιοχής του Δήμου Αιγάλεω, ώστε αυτά να πα¬ 
ραμείνουν στην οικογένεια και στην Κοινότητα. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου, με δρχ. 5.000.000 του¬ 
λάχιστον. 


β) Κάθε είδους συνδρομές, εισφορές, δωρεές, κληρονομιές και 
κληροδοσίες. 

γ) Έσοδα από τη συμβολική χρηματική συμμετοχή μελών που 
έχουν ανάγκη προστασίας. 

δ) Εισπράξεις από το αντίτιμο των πραγμάτων ή υπηρεσιών, 
που παρέχονται από το Νομικό Πρόσωπο. 

ε) Πρόσοδοι από την ίδια αυτού περιουσία και 
στ) Κάθε άλλη νόμιμη πρόσοδος. 

4. Το συνιστώμενο Νομικό Πρόσωπο διοικείται από επταμελές 
Διοικητικό Συμβούλιο, που αποτελείται από τους: 

α) Δήμαρχο ή Αντιδήμαρχο που ορίζει ο Δήμαρχος, ως Πρόε¬ 
δρο. 

β) Ένα Δημοτικό Σύμβουλο, που ορίζεται με απόφαση του Δη¬ 
μοτικού Συμβουλίου. 

γ) Ένα αιρετό μέλος του Νομικού Προσώπου, που εκλέγεται 
από τα μέλη του, ανάμεσα από αυτά. 

δ) Μία Κοινωνική Λειτουργό, υπάλληλο του Υπουργείου 
Υγείας - Πρόνοιας, που ορίζεται από το Υπουργείο αυτό. 

ε) Ένα δημότη, που προτείνει ο Δήμαρχος ανάμεσα σε πρό¬ 
σωπα τα οποία ασχολούνται με ανθρωπιστικά επαγγέλματα, και 
ορίζεται με απόφαση του Δημοτικού Συμβουλίου. 

στ) Ένα αιρετό εκπρόσωπο των εργαζομένων στο ΚΑΠΗ. 
ζ) Ένα εκπρόσωπο των Ομοσπονδιών των Συνταξιούχων. 
Το Διοικητικό Συμβούλιο εκλέγει από τα μέλη του τον Αντι¬ 
πρόεδρο και Γραμματέα αυτού. 

Η θητεία του Διοικητικού Συμβουλίου ακολουθεί τη Δημοτική 
Περίοδο. 

Μέχρι να εκλεγεί το αιρετό μέλος με στοιχείο γ' ή μέχρι να 
πληρωθεί οποιαδήποτε θέση μέλους που κενώθηκε, το Διοικητικό 
Συμβούλιο λειτουργεί με την ελλειπή σύνθεσή του, αν ο αριθμός 
των μελών του δεν είναι κατώτερος αυτού που απαιτείται, για το 
σχηματισμό απαρτίας. 

5. Το Νομικό Πρόσωπο εκπροσωπείται στα δικαστήρια και σε 
κάθε αρχή από τον Πρόεδρο του Δ.Σ. και όταν αυτός απουσιάζει ή 
κωλύεται, από τον Αντιπρόεδρο. 

6. Το 3ο Κέντρο Ανοιχτής Προστασίας Ηλικιωμένων μπορεί 
να χρησιμοποιείται και σαν εκπαιδευτικό Κέντρο πρακτικής 
άσκησης των σχολών κοινωνικής εργασίας και σπουδαστών σχο¬ 
λών παραϊατρικών επαγγελμάτων (φυσικοθεραπείας, εργοθερα¬ 
πείας κ.λπ.). 

7. Στις δραστηριότητες του Κέντρου, είναι η ψυχαγωγία, εκ¬ 
παίδευση και η εθελοντική κοινωνική προσφορά των μελών του 
στην περιοχή του Δήμου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 21 Ιουλίου 1989 

Ο Νομαρχών Διευθυντής 
Β. ΠΑΣΒΑΝΗΣ 

-♦- 

Αριθ. 1770 (4) 

Τροποποίηση - συμπλήρωση της 1511/4.7.89 απόφασής μας 
για τις ζώνες προωθήσεως δενδροκηπευτικών καλλιεργειών 
στο χώρο διαδικασίας της Περ/κής Δ/νσης Γεωργικής Ανά¬ 
πτυξης Πελοποννήσου και Δυτικής Στερεάς Ελλάδας. 

Ο Δ/ΝΤΗΣ ΠΕΡ/ΚΗΣ Δ/ΝΣΗΣ 
ΓΕΩΡΓΙΚΗΣ ΑΝΑΠΤΥΞΗΣ ΠΕΛ/ΣΟΥ ΚΑΙ 
ΔΥΤ. ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 4035/60 «περί μέτρων επεκτάσεως 
και βελτιώσεως των δενδροκηπευτικών καλλιεργειών». 

2. Τις διατάξεις του Β.Δ. 733/79 «περί μεταβιβάσεως αρμο¬ 
διοτήτων του Υπουργείου Γεωργίας». 

3. Τις αποφάσεις 77/4.8.87, 337/1.10.87 και 344/ 
2.11.88 Γενικών Γραμματέων των Περιφερειών Δυτικής Ελλά¬ 
δας, Πελοποννήσου και Ιονίων Νησιών αντίστοιχα «περί μεταβι- 

βάσεως αρμοδιοτήτων στον προϊστάμενο της Π.Δ.Γ.Α. 
Π.Δ.Σ.Ε.». 

4. Τον Καν. 2511/69/Ε.Ο.Κ., όπως τροποποιήθηκε με τον 
Καν. 1204/81/Ε.Ο.Κ. 

5. Την απόφαση του Υπουργού Γεωργίας 277275/27.2.89 
για τον καθορισμό των προωθούμενων ειδών και ποικιλιών δεν- 
δροκηπευτικών καλλιεργειών για το έτος 1989. 

6. Την απόφαση του Υπουργού Γεωργίας 327363/19.7.89, 
που τροποποιεί και συμπληρώνει την προηγούμενη. 

7. Τις εισηγήσεις των Δ/νσεων Γεωργίας Αρκαδίας και Ζα¬ 
κύνθου, αποφασίζουμε: 

Τροποποιούμε την 1511/4.7.89 απόφασή μας για τις Δ/ 
νσεις Γεωργίας Αρκαδίας και Ζακύνθου, ως εξής: 

1. Δ/ΝΣΗ ΓΕΩΡΓΙΑΣ ΑΡΚΑΔΙΑΣ: 

Στο κεφάλαιο I. ΔΕΝΔΡΩΔΗ προστίθεται παράγραφος Ε. 
ΜΗΛΟΕΙΔΗ, ως εξής: 

Ειδικά για το Νομό Αρκαδίας προωθείται και η παραδοσιακή 
ποικιλία της περιοχής ϋΕΕΚΊΟυδ ΡΙΕΑΓΑ σε αντικατάσταση 
ισάριθμων στρεμμάτων γηρασμένων δενδρώνων των ποικιλιών 
ΏΕΕΙΟΟυδ ΡΙΕΑΓΑ, 5ΤΑΚΚΙΝΕ ΏΕΕΙΟΙΟυδ και ΚΕΝΝΕ- 
ΤΕ5. 

Η ζώνη της μηλιάς περιλαμβάνει τις αρδευόμενες περιοχές 
των Δήμων και Κοινοτήτων της επαρχίας Μαντινείας, τις Κοινό¬ 
τητες Παναγίτσα, Πράσινο της επαρχίας Γορτυνίας και τις Κοι ¬ 
νότητες Άγ. Πέτρος, Βούρβουρα, Καστρί, Μεσορράχη, Ώρια, 
Ελατός, Καράτουλα, Ν. Χώρα, Α. Δολιανά, Πλάτανος της επαρ¬ 
χίας Κυνουρίας. 

2. Δ/ΝΣΗ ΓΕΩΡΓΙΑΣ ΖΑΚΥΝΘΟΥ: 

Στο κεφάλαιο I. ΔΕΝΔΡΩΔΗ προστίθεται παράγραφος Ε. 
ΜΗΛΟΕΙΔΗ, ως εξής: 

Ειδικά για το Νομό Ζακύνθου προωθούνται οι παραδοσιακές 
ποικιλίες ΚΟΝΤΟΥΛΑ και ΚΡΥΣΤΑΛΛΙ, για καλλιέργεια σε 
σύγχρονους συστηματικούς οπωρώνες, προς κάλυψη των ανα¬ 
γκών της τοπικής αγοράς του νησιού. Η συνολική έκταση δεν θα 
υπερβεί τα 50 στρέμματα. 

Η ζώνη της αχλαδιάς περιλαμβάνει τα βαριά εδάφη του κά¬ 
μπου της Ζακύνθου και ιδιαίτερα τις Κοινότητες Γαϊτάνι, Βα- 
νάτο, Σάρακηνάδο, Άγ. Κήρυκας, Άγ. Δημήτριος, Σκουληκάδο, 
Καλλιθέα, Πηγαδάκια, Καταστάρι, Αλυκανάς, Κ. Γερακάρι, Κα- 
λιπάδο, Κυψέλη (περιοχή Κάμπου), Αμπελόκηποι, Καλαμάκι και 
Μουζάκι. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 4 Αυγούστου 1989 

Ο Διευθυντής 
ΣΤΕΦΑΝΟΣ ΠΑΝΗΣ 

-♦- 

Αριθ, 34 1 ' (5) 

Σύσταση Εκκλησιαστικού Ιδρύματος με την επωνυμία ΕΚΚΛΗ¬ 
ΣΙΑΣΤΙΚΟΝ ΙΔΡΥΜΑ «Ο ΕΥΑΓΓΕΛΙΣΤΗΣ ΜΑΡΚΟΣ., ΙΕ- 

ΡΑΣ ΜΗΤΡΟΠΟΛΕΩΣ ΚΑΣΣΑΝΔΡΕΙΑΣ και καταστατικό 

λειτουργίας αυτού. 

(Απόφαση 62) 

Ο ΜΗΤΡΟΠΟΛΙΤΗΣ ΚΑΣΣΑΝΔΡΕΙΑΣ 

Έχοντας υπόψη το άρθρο 1 παρ. 4, το άρθρο 4 παρ. 1 εδάφ. 
δ', το άρθρο 9 παρ. 1, εδάφ. ια', το άρθρο 29 παρ. 1 και 2 του Ν. 
590/77, συνιστώμεν ίδρυμα θρησκευτικοκοινωνικής ευποιΐας 
και εφαρμογών υπό την επωνυμία «Ευαγγελιστής Μάρκος», 
εδρεύον εγγύς της Ενορίας Θέρμης της καθ’ ημάς Ιεράς Μητρο- 
πόλεως. 

Σκοποί του ιδρύματος είναι θρησκευτικοκοινωνικοί, αποβλέ- 
ποντος και εις σκοπούς ευποιΐας και βοήθειας των επιδεομένων 
τοιαύτης. 

Το ίδρυμα τούτο τελεί υπό την προεδρίαν και εποπτείαν ημών. 

Συνυποβάλλεται και Κανονισμός λειτουργίας. 


Η απόφαση αυτή και το Καταστατικό να δημοσιευθούν στην 
Εφημερίδα της Κυβερνήσεως. 

Πολύγυρος, 3 Μαΐου 1989 

Ο Μητροπολίτης 
| Ο Κασσανδρείας ΣΥΝΕΣΙΟΣ 

ΚΑΤΑΣΤΑΤΙΚΟΝ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
«Ο ΕΥΑΓΓΕΛΙΣΤΗΣ ΜΑΡΚΟΣ» 

Άρθρο 1. 

Επωνυμία - Έδρα - Έμβλημα - Σφραγίδα. 

α) Ιδρύεται στην Κοινότητα Θέρμης της Ιεράς Μητροπόλεως 
Κασσανδρείας Εκκλησιαστικό Ίδρυμα με την επωνυμία «ΕΚ¬ 
ΚΛΗΣΙΑΣΤΙΚΟ ΙΔΡΥΜΑ Ο ΕΥΑΓΓΕΛΙΣΤΗΣ ΜΑΡΚΟΣ». 

β) Έδρα του Ιδρύματος είναι η Κοινότητα Θέρμης. 

γ) Έμβλημα του Ιδρύματος ορίζεται το σύμβολο του Ευαγγε- 
λιστού Μάρκου - το λιοντάρι με το Ευαγγέλιο. 

δ) Η σφραγίδα του Ιδρύματος είναι τετράγωνη και περιλαμβά¬ 
νει στο κέντρο το Έμβλημα του Ιδρύματος και στις τέσσερις πλευ¬ 
ρές της την επωνυμία, την έδρα και το έτος ιδρύσεώς του «ΕΚ¬ 
ΚΛΗΣΙΑΣΤΙΚΟΝ ΙΔΡΥΜΑ Ο ΕΥΑΓΓΕΛΙΣΤΗΣ ΜΑΡΚΟΣ, 
Θέρμη 1989». 

Άρθρο 2. 

Σκοπός. 

α) Ο σκοπός του Ιδρύματος είναι να διακονεί τη ζωή και το 
έργο της Ορθοδόξου Ανατολικής Εκκλησίας., 

].. Με τη θεωρητική μελέτη και σπουδή της Ορθοδόξου παρα- 
δόσεως· και της συγχρόνου καταστάσεως.' 

2. Με τη διάδοση των πορισμάτων της θεωρητικής αυτής ερ¬ 
γασίας για την ενημέρωση Ιερού Κλήρου και Λαού μέσα στα 
πλαίσια των Ιερών Κανόνών και Εκκλησιαστικών Νόμων. 

3. Με την πρακτική εφαρμογή των πορισμάτων,αυτών. · 

β) Ανάλυση του σκοπού. 

Το ίδρυμα επιδιώκει να συμβάλλει στην προώθηση του έργου 
της Εκκλησίας στους παρακάτω τομείς δραστηριότητας. 

1. Καλλιέργεια και αφύπνιση της εκκλησιαστικής συνειδήσεως 
και της αποστολικής ευθύνης των πιστών για ευρύτερη και ενερ- 
γώτερη συμμετοχή στη ζωή και το έργο της Εκκλησίας. 

2. Καλλιέργεια της προσωπικής επικοινωνίας και αδελφικής 
εν Χριστώ συνδέσεως των πιστών, μέσα στα πλαίσια της Χριστια¬ 
νικής ενότητος και συνεργασίας. 

3. Θρησκευτική μόρφωση και αγωγή. 

4. Κατάρτιση και ειδίκευση στελεχών για το εκκλησιαστικό, 
μορφωτικό και φιλανθρωπικό έργο. 

5. Φιλοξενία, φιλανθρωπία. Ιεραποστολή, «Καλά έργα» (Τιτ. 
3,14, Γαλ. 6,10). 

6. Μελέτη, προβολή και βίωση της Ορθοδόξου θεολογίας κα¬ 
θώς και της πνευματικής και πολιτιστικής κληρονομιάς του 
Έθνους. 

7. Υποβοήθηση Ενοριών, Σχολείων και άλλων μορφωτικών 
κοινωνικών και Εκκλησιαστικών Ιδρυμάτων καθώς και των Εκ¬ 
κλησιαστικών, Εκπαιδευτικών και Κοινωνικών Λειτουργών για 
τη συστηματικότερη και αποδοτικότερη επιτέλεση του έργου 
τους. 

Άρθρο 3. 

Μέθοδος εργασίας. 

Το ίδρυμα θα προχωρήσει στην πραγματοποίηση των Κατα¬ 
στατικών επιδιώξεών του μεθοδεύοντας τις εξής ενέργειες: 

1. Την οργάνωση μεγάλου κύκλου φίλων και συνεργατών, οι 
οποίοι θα προσφέρουν στο Ίδρυμα υλική και ηθική βοήθεια και 
προσωπική εργασία στο θεωρητικό και στο πρακτικό του έργο. 

2. Τη διοργάνωση συναντήσεων, διαλέξεων, προβολών, συ¬ 
ναυλιών, παραστάσεων, εκδρομών, επισκέψεων, προσκυνημάτων 
και διαφόρων άλλων μορφωτικών, πολιτιστικών και ψυχαγωγι¬ 
κών εκδηλώσεων. 

3. Την έκδοση και κυκλοφορία περιοδικών και συγγραμμά¬ 
των. 

4. Τη δημιουργία πνευματικού κέντρου που θα στεγάσει τη 
διοίκηση και την όλη ζωή και δράση του Ιδρύματος και θα περι¬ 
λαμβάνει παρεκκλήσιο τιμώμενο στη μνήμη του Αγίου Ενδόξου 
Ευαγγελιστού Μάρκου και άλλους χώρους απαραίτητους για την 
πραγματοποίηση των σκοπών του. 

5. Την αξιοποίηση και αύξηση της περιουσίας του, ώστε η ετή¬ 
σια απόδοσή της να καλύπτει τις δαπάνες της ζωής και του έργου 
του. 

6. Όποιες άλλες ενέργειες θα έκρινε σωστές και χρήσιμες το 
Διοικητικό Συμβούλιο. 

Άρθρο 4. 

Όργανα Διοικήσεως του Ιδρύματος. 

Τα όργανα της Διοικήσεως του Ιδρύματος είναι: 

1. Ο Αρχιερατικός Επίτροπος του Ιδρύματος. 

2. Η Αδελφότητα. 

3. Το Διοικητικό Συμβούλιο. 

Άρθρο 5. 

Ο Πρώτος Αρχιερατικός επίτροπος του Ιδρύματος. 

Πρώτος Α.Ε.Ι. ορίζεται με την ιδρυτική πράξη και το Κατα¬ 
στατικό ο Πρωτοπρεσβύτερος Κωνσταντίνος Πλευράκης του Γε¬ 
ωργίου και της Αρχόντισσας, ο οποίος είναι ισόβιος και έχει αυξη¬ 
μένες ευθύνες και αρμοδιότητες. Η ισοβιότης διακόπτεται εις πε- 
ρίπτωσιν αποδεδειγμένου Κανονικού ή Ποινικού παραπτώματος 
σύμφωνα με το άρθρο 6 του παρόντος. Κατά πρώτον είναι ο μό¬ 
νος αρμόδιος να χειριστεί κάθε θέμα του ιδρύματος μέχρι την τε¬ 
λική έγκριση και δημοσίευση του Καταστατικού στο Δελτίο Εκ¬ 
κλησίας και στην Εφημερίδα της Κυβερνήσεως. Με τη δημο¬ 
σίευση αυτή χωρίς καμμιά άλλη διαδικασία αναλαβαίνει τη διοί¬ 
κηση του Ιδρύματος και είναι υπεύθυνος να συντάξει τον εσωτε¬ 
ρικό κανονισμό και να θεμελιώσει και οργανώσει τη ζωή και το 
έργο του ιδρύματος. 

Άρθρο 6. 

Ο Αρχιερατικός Επίτροπος του Ιδρύματος. 

α. Ο Α.Ε.Ι. εκλέγεται από την Αδελφότητα και διορίζεται και 
εγκαθίσταται από τον αρμόδιο Επίσκοπο. 

β. Κανένας έμμισθος υπάλληλος του Ιδρύματος εκτός του 
Εφημερίου, δεν μπορεί να αναλάβει το αξίωμα του Α.Ε.Ι. 

γ. Η θητεία του Α.Ε.Ι. είνα επταετής. Το ίδιο πρόσωπο μπορεί 
να επανεκλεγεί Α.Ε.Ι. 

δ. Η θέση του Α.Ε.Ι. μένει κενή με τη λήξη της θητείας, το θά¬ 
νατο, την παραίτηση και τέλος με την έκπτωση από το αξίωμα, 
την οποία μπορεί να επιβάλλει σε εξαιρετική περίπτωση η Αδελ¬ 
φότητα. 

ε. Όσο η θέση του Α.Ε.Ι. μένει κενή, τα καθήκοντά του ασκεί ο 
Αντιπρόεδρος του Διοικητικού Συμβουλίου του Ιδρύματος. 

Άρθρο 7. 

Καθήκοντα και Δικαιώματα, 
του Αρχιερατικού Επιτρόπου του Ιδρύματος 

α. Ο Α.Ε.Ι. εκπροσωπεί το Ίδρυμα αυτοπροσώπως, ή με εξου¬ 
σιοδοτημένο αναπληρωτή του , δικαστικώς και εξωδίκως σε όλες 
τις εσωτερικές υποθέσεις και τις εξωτερικές σχέσεις του ιδρύμα¬ 
τος. 

β. Καταρτίζει πίνακα με τριπλάσια από τον αριθμό των μελών 
του Διοικητικού Συμβουλίου πρόσωπα, από τα οποία ο επιχώριος 
Επίσκοπος διορίζει τα μέλη του Διοικητικού Συμβουλίου. 

γ. Συγκαλεί τα μέλη του Διοικητικού Συμβουλίου, εισηγείται 
τα συζητούμενα θέματα και φροντίζει για την πιστή εκτέλεση και 


εφαρμογή των αποφάσεων του. 

δ. Συγκαλεί την αδελφότητα και προεδρεύει των συνάξεων και 
των συνεδρίασεών της κάθε φορά που ανακύπτουν εξαιρετικά θέ¬ 
ματα και προβλήματα στη ζωή του Ιδρύματος. 

ε. Διορίζει και αντικαθιστά τα μέλη των εφορευτικών Επιτρο¬ 
πών των επί μέρους τομέων και διευθύνσεων του Ιδρύματος. 

στ. Διορίζει και παύει τους υπαλλήλους του Ιδρύματος σύμ¬ 
φωνα με τις αποφάσεις του Διοικητικού Συμβουλίου κατά τις δια¬ 
τάξεις τη ισχύουσας νομοθεσίας, του Καταστατικού και του Εσω¬ 
τερικού Κανονισμού λειτουργίας του Ιδρύματος. 

ζ. Συνυπογράφει με τον Γραμματέα όλα τα έγγραφα και με τον 
Ταμία τα εντάλματα Εισπράξεων και πληρωμών. 

Άρθρο 8. 

Η Αδελφότητα. 

α. Η Αδελφότητα είναι τιμητικό και συμβουλευτικό σώμα 
γύρω από τον Α.Ε.Ι., αλλά και έτοιμο να αναλάβει αποφασιστικό 
ρόλο σε ορισμένες κρίσιμες στιγμές της ζωής του Ιδρύματος. 
(Εναρμονισμός προς το άρθρο 10, εδάφιο δ). 

β. Απαρτίζεται από τον Α.Ε.Ι. του Ιδρύματος, ως Πρόεδρό της 
και από έξη ως δώδεκα πρόσωπα που παίρνονται με τη σειρά, 
μισά από την αρχή και μισά από το τέλος του πίνακα εκείνων που 
εθήτευσαν στο Διοικητικό Συμβούλιο τουλάχιστον για δύο περιό¬ 
δους, ή που γράφηκαν σ’ αυτόν τιμητικά με την απονομή του τί¬ 
τλου του μέλους της Αδελφότητος του Ιδρύματος. 

γ. Για τις πρώτες διοικητικές περιόδους και για τις περιόδους 
εκείνες που ο πίνακας των της Αδελφότητας δεν περιλαμβάνει 
τουλάχιστον έξη πρόσωπα, τα μέλη της Αδελφότητας προτείνει ο 
ΑΕΙ και διορίζει ο οικείος Επίσκοπος στην αρχή κάθε νέας Διοι¬ 
κητικής περιόδου. 

Άρθρο 9. 

Σύγκληση της Αδελφότητος. 

Η Αδελφότητα συγκαλείται σε συνάξεις και σε συνεδριάσεις 
α. Οι συνάξεις έχουν ενημερωτικό και συμβουλευτικό χαρα¬ 
κτήρα και συγκαλούνται μόνο από τον ΑΕΙ. 

β. Οι συνεδριάσεις της Αδελφότητος έχουν αποφασιστικό χα¬ 
ρακτήρα και συγκαλούνται από τον ΑΕΙ κάθε φορά που είναι ανά¬ 
γκη να ληφθούν αποφάσεις για πολύ σοβαρά θέματα της ζωής 
του Ιδρύματος. 

γ. Στο χρονικό διάστημά που μεσολαβεί από τον θάνατο του 
ΑΕΙ ως την ανάδειξη του νέου, ο Αντιπρόεδρος του Διοικητκού 
Συμβουλίου έχει όλα τα καθήκοντα και δικαιώματα του ΑΕΙ που 
χρειάζονται για τη δραστηριοποίηση της Αδελφότητος. 

, Άρθρο 10. 

Το Έργο της Αδελφότητος. 

Η Αδελφότητα συγκαλείται σε αποφασιστικές συνεδριάσεις, 
α. Τριάντα μέρες το αργότερο από την ημέρα που η θέση του 
ΑΕΙ έμεινε κενή για να εκλέξει τον νέο ΑΕΙ. 

β. Στην αρχή κάθε νέας διοικητικής περιόδου, για να εκλέξει 
δύο από τα μέλη της ως διαχειριστική επιτροπή, η οποία θα διε¬ 
νεργεί τον ετήσιο διαχειριστικό έλεγχο του Ιδρύματος. Στην ίδια 
Συνεδρία επικυρώνει το πόρισμα της εξελεγκτικής Επιτροπής για 
τη διαχείρηση της προηγούμενης διοικητικής περιόδου. 

γ. Κάθε φορά που οι ανάγκες και τα προβλήματα της ζωής του 
ιδρύματος απαιτούν λήψη σοβαρών αποφάσεων, με πρωτοβουλία 
είτε του ΑΕΙ, είτε τριών μελών του σώματος της Αδελφότητος. 

δ. Η Αδελφότητα επικυρώνει ή απορρίπτει τις αποφάσεις του 
Διοικητικού Συμβουλίου του Ιδρύματος που αναφέρονται στη σύ¬ 
νταξη ή τροποποίηση του ετήσιου Προϋπολογισμού και Απολογι¬ 
σμού, του Εσωτερικού Κανονισμού και του Καταστατικού του 
Ιδρύματος. 

ε. Η Αδελφότητα έχει απαρτία αν είναι παρών ο ΑΕΙ και το 
ήμισυ των μελών, Η Αδελφότητα καλείται στις συνεδριάσεις με 
επίσημη γραπτή πρόσκληση που καταχωρείται στο βιβλίο των 
Πράξεων της Αδελφότητος και περιέχει την ημερήσια διάταξη 

των θεμάτων. Κάθε μέλος που παίρνει την πρόσκληση υπογράφει 
για την παραλαβή και δηλώνει υπεύθυνα αν θα προσέλθει ή όχι. 
Για κάθε μέλος που δηλώνει ότι αδυνατεί να πάρει μέρος στη συ¬ 
νεδρίαση καλείται το αμέσως επόμενο στον πίνακα των μελών 
της Αδελφότητος. 

στ. Η Αδελφότητα απονέμει τους τίτλους «Ευεργέτης» και 
«Μέλος της Αδελφότητος του Ιδρύματος» στα πρόσωπα που δεί¬ 
χνουν ιδιαίτερη αγάπη ή συμβάλλουν ενεργά στη ζωή και το έργο 
του Ιδρύματος. 

ζ. Αποφασίζει την παύση του ΑΕΙ και των μελών του Διοικητι¬ 
κού Συμβουλίου αν κρίνει ότι το επιβάλλει το συμφέρον του Ιδρύ¬ 
ματος. Η παύση πρέπει να εγκριθεί και από τον αρμόδιον Επί¬ 
σκοπο (βλ. άρθρ. 6, εδάφ. β και άρθρ. 7, εδάφ. β). 

η. Η Αδελφότητα γνωμοδοτεί αποφασιστικά, μετά το θάνατο 
του πρώτου ισόβιου ΑΕΙ, για κάθε ζήτημα που παρουσιάζεται 
στη ζωή του Ιδρύματος και δεν προβλέπεται από τό Καταστατικό 
ή τον εσωτερικό Κανονισμό. Τη γνωμοδότηση αναφέρει εγγρά¬ 
φους και εις τον οικείον Επίσκοπον. 

θ. Οι αποφάσεις της Αδελφότητος παίρνονται με απόλυτη 
πλειονοψηφία. Σε περίπτωση ισοψηφίας νικά η ψήφος του προε- 
δρεύοντος. Για την εκλογή του ΑΕΙ απαιτείται ομοφωνία. Αν η 
ομοφωνία δεν κατορθωθεί καταρτίζεται πίνακας δύο ή τριών υπο¬ 
ψηφίων και γίνεται κλήρωση. Το αποτέλεσμα αναφέρεται εις τον 
οικείον Επίσκοπον σύμφωνα με το άρθρο 6. 

Άρθρο 11. 

Το Διοικητικό Συμβούλιο. 

α. Το Διοικητικό Συμβούλιο του Ιδρύματος απαρτίζεται από 
τον Πρόεδρο και έξη μέλη. Πρόεδρος είναι αυτοδικαίως από το 
Νόμο ο επιχώριος Επίσκοπος (άρθρο 59, παράγρ. 2 Ν. 590/ 
1977) εκπροσωπούμενος γενικώς εις τα προς το Ίδρυμα καθή- 
κοντά του και τις συνεδριάσεις του Δ.Σ. από τον μόνιμο αντιπρό¬ 
σωπό του, ο οποίος ονομάζεται Αρχιερατικός Επίτροπος του 
Ιδρύματος. 

β. Τα μέλη διορίζονται από τον αρμόδιο Επίσκοπο από πίνακα 
με τριπλάσια ονόματα που του προτείνει ο ΑΕΙ. Μετά παρέλευση 
τριάντα ημερών από της υποβολής της προτάσεως του ΑΕΙ θεω¬ 
ρούνται διορισμένα αυτοδικαίως τα έξη πρώτα ονόματα του πί¬ 
νακα. 

γ. Η δίαρκεια της θητείας των μελών είναι τετραετής, η δε 
ανανέωση του μισού αριθμού των γίνεται κάθε δύο χρόνια. Γι’ 
αυτό στο τέλος του δευτέρου έτους της πρώτης διοικητικής περιό¬ 
δου γίνεται κλήρωση μεταξύ των μελών του Διοικητικού Συμ¬ 
βουλίου για την κένωση τριών θέσεων στις οποίες διορίζονται ισά¬ 
ριθμα μέλη με τη διαδικασία που ορίζει το προηγούμενο εδάφιο. 

δ. Τα μέλη του Διοικητικού Συμβουλίου μπορούν να επαναδιο- 
ρίζονται. 

ε. Κανένας έμμισθος υπάλληλος του Ιδρύματος, εκτός του 
Εφημέριου, δεν μπορεί να διορισθεί μέλος του Διοικητικού Συμ¬ 
βουλίου. 

στ. Οι θέσεις των μελών του Διοικητικού Συμβουλίου μένουν 
κενές στη λήξη της θητείας τους, μετά από παραίτηση, θάνατο ή 
παύση κάποιου μέλους. 

ζ. Μέλος του Διοικητικού Συμβουλίου που προσκαλούμενο δεν 
προσέρχεται, σε τρεις αλλεπάλληλες συνεδριάσεις, θεωρείται από 
μόνο του παραιτούμενο. Γνωστοποιείται δε εις αυτό η μεταβολή 
αυτή υπό του ΑΕΙ εγγράφως. Ομοίως ενημερώνεται και ο οικείος 
Επίσκοπος. 

η. Οι εκτάκτως κενούμενες θέσεις των μελών του Διοικητικού 
Συμβουλίου συμπληρώνονται κάθε φορά με τη διαδικασία του 
εδαφίου β αυτού του άρθρου για το υπόλοιπο διάστημά της θη¬ 
τείας των αντικαθισταμένων μελών. 

Άρθρο 12. 

Συνεδρίαι του Διοικητικού Συμβουλίου. 

,α. Ο Πρόεδρος δια του ΑΕΙ κοινοποιεί στα νέα μέλη το διορι¬ 
σμό τους και τα προσκαλεί στην πρώτη συνεδρίαση, κατά την 


οποία το Συμβούλιο συγκροτείται σε σώμα και εκλέγει τον Αντι¬ 
πρόεδρο , τον Γραμματέα, τον Ταμία και αναθέτει σε κάθε μέλος 
τις ευθύνες και αρμοδιότητές του. 

Η είσοδος στο Διοικητικό Συμβούλιο των τριών νέων μελών, 
που γίνεται ανά διετία, συνεπάγεται αναδιάρθρωση της συγκρο- 
τήσεώς του. 

β. Το Διοικητικό Συμβούλιο συνέρχεται τακτικά στα γραφεία 
του Ιδρύματος, μιά φορά τουλάχιστο στο πρώτο δεκαήμερο κάθε 
μήνα και ασχολείται με τα θέματα που αναφέρονται στην ημερή¬ 
σια διάταξη. 

γ. Το Διοικητικό Συμβούλιο βρίσκεται σε απαρτία αν στη Συ¬ 
νέλευση παρευρίσκεται ο ΑΕΙ και τρία από τα μέλη του. 

δ. Το Διοικητικό Συμβούλιο μπορεί επίσης να συγκλιθεί έκτα¬ 
κτα με πρόσκληση του ΑΕΙ, είτε με δική του πρωτοβουλία, είτε 
με πρόταση τριών μελών του. 

ε. Η πρόσκληση για τις συνεδριάσεις του Διοικητικού Συμβου¬ 
λίου του Ιδρύματος, αν δεν έχει ληφθεί διαφορετική απόφαση, γί¬ 
νεται πάντοτε με έγγραφο που ορίζει το χρόνο και τα θέματα της 
προσεχούς συνεδρίας. 

στ. Οι αποφάσεις παίρνονται με απόλυση πλειονοψηφία. Σε πε¬ 
ρίπτωση ισοψηφίας νικά η ψήφος του προδρεύοντος. 

ζ. Την ημερήσια διάταξη των θεμάτων κάθε συνεδρίας συντάσ¬ 
σει και κοινοποιεί στα μέλη ο ΑΕΙ μαζί με την πρόσκληση για συ¬ 
νεδρίαση. 

Κάθε μέλος έχει το δικαίωμα να προτείνει θέματα για την ημε¬ 
ρήσια διάταξη της επομένης συνεδρίας. 

η. Τα Πρακτικά των Συνεδριάσεων καταγράφονται από τον 
Γραμματέα αμέσως κατά την συζήτηση των θεμάτων σε σχέδιο 
στο πρόχειρο βιβλίο Πρακτικών και στο τέλος διαβάζονται, συ¬ 
μπληρώνονται και οριστικοποιούνται με την υπογραφή των παρό¬ 
ντων. Στην αρχή της επομένης συνεδρίας ξαναδιαβάζονται από 
το επίσημο βιβλίο Πρακτικών του Διοικητικόύ Συμβουλίου του 
Ιδρύματος και υπογράφονται. Οι αποφάσεις τού Διοικητικού 
Συμβουλίου είναι έγκυρες και εκτελεστές αμέσως μετά την μονο¬ 
γραφή του σχεδίου στο πρόχειρο βιβλίο των Πρακτικών, υπεύθυ¬ 
νος δε για την εκτέλεσή τους ορίζεται ο Αρχιερατικός Επίτροπος 
του Ιδρύματος. 

Άρθρο 13. 

Το έργο του Διοικητικού Συμβουλίου. 

Το Διοικητικό Συμβούλιο του Ιδρύματος: 
α. Ενδιαφέρεται, μελετά, αποφασίζει και προωθεί τη σωστή 
πραγματοποίηση των. σκοπών του σύμφωνα με το πνεύμα των 
διατάξεων του Καταστατικού. 

β. Καθορίζει τις έμμισθες υπαλληλικές θέσεις των διαφόρων 
τομέων και διευθύνσεων του Ιδρύματος, το έργο και τις αρμοδιό¬ 
τητες κάθε μιας. 

γ. Αποφασίζει για την πρόσληψη, μονιμοποίηση, προαγωγή 
και απόλυση υπαλλήλων, για τη μισθοδοσία και τις αυξήσεις των 
αποδοχών τους, για τις άδειες και τα επιδόματα που δικαιούνται 
σύμφωνα με την ισχύουσα Νομοθεσία. 

δ. Αποφασίζει για όλα τα ζητήματα που αναφέρονται στην 
πραγματοποίηση των σκοπών και την εξέλιξη του έργου του 
Ιδρύματος, 

ε. Διοικεί την περιουσία και διαχειρίζεται τα οικονομικά του 
Ιδρύματος σύμφωνα με το πνεύμα των διατάξεων του Καταστα¬ 
τικού. 

στ. Καθορίζει το πρόγραμμα των έργων, ανάλογα με τις υφι¬ 
στάμενες ανάγκες και δυνατότητες. 

ζ. Ψηφίζει τον Προϋπολογισμό, τον Απολογισμό και τον Ισολο¬ 
γισμό κάθε χρόνου και τους υποβάλλει στην Εξελεγκτική Επι¬ 
τροπή, σύμφωνα με το Καταστατικό και την ισχύουσα Νομοθε¬ 
σία. Ο Απολογισμός και ο Ισολογισμός πρέπει να επικυρώνονται 
και από τον οικείο Επίσκοπο. 

η. Αποφασίζει για την αποδοχή ή την απόρριψη δωρεών και 
Κληροδοτημάτων, για ενοικιάσεις, αγορές, πωλήσεις και αξιο¬ 
ποιήσεις ακινήτων και ενεργεί κάθε δικαιοπραξία δια το ΑΕΙ. 
θ. Απονέμει τους τίτλους «Φίλος», «Συνεργάτης», «Δωρητής 

του Ιδρύματος» στα πρόσωπα εκείνα που δείχνουν ιδιαίτερη 
αγάπη και συμβάλλουν ενεργά στη ζωή και το έργο του Ιδρύμα¬ 
τος. Οι τίτλοι απονέμονται δια του οικείου Επισκόπου. 

ι. Εισηγητής γενικώς των συζητουμένων στο Διοικητικό Συμ¬ 
βούλιο θεμάτων του Ιδρύματος είναι ο ΑΕΙ, μπορεί όμως για ει¬ 
δικό θέμα να ορισθεί με απόφαση του ΑΕΙ κάποιο από τα μέλη 
του Διοικητικού Συμβουλίου. 

Άρθρο 14. 

Περιουσία του Ιδρύματος. 

Η Περιουσία του Ιδρύματος είναι υλική και πνευματική και κα¬ 
ταχωρίζεται στα εξής επίσημα βιβλία: 

α. Κτηματολόγιο, περιλαμβάνει τα ακίνητα, 
β. Αρχείο Πνευματικού κεφαλαίου. Περιλαμβάνει Χειρό¬ 
γραφα, βιβλία, Ομιλίες, Ηχοταινίες συζητήσεων και Ανακοινώ¬ 
σεων και γενικά πνευματικά έργα που παραχωρούνται στο 
Ίδρυμα για πάρα πέρα αξιοποίηση. 

γ. Βιβλίο βιβλιοθήκης. Περιλαμβάνει τον κατάλογο της βι¬ 
βλιοθήκης του Ιδρύματος. 

δ. Βιβλίο κινητών και εξοπλισμού. Περιλαμβάνει έπιπλα, 
σκεύη, χαλιά και άλλα. 

Άρθρο 15. 

Πόροι του Ιδρύματος. 

Πόροι του Ιδρύματος είναι: 
α. Τα έσοδα που αποδίδει η περιουσία του. 
β. Τα έσοδα της εθελοντικής εργασίας των φίλων και συνεργα¬ 
τών του. 

γ. Τα έσοδα από τις διάφορες εκδηλώσεις και δραστηριότητες 
που οργανώνει το Ίδρυμα, εκδόσεις, ταινίες, προβολές, φιλαν¬ 
θρωπικές αγορές, εράνους κ.λπ. 

Έκτακτες προαιρετικές συνδρομές και δωρεές των φίλων του 
Ιδρύματος. 

ε. Τακτικές, σε μορφή «περιοδικής παροχής», συνδρομές των 
συνδρομητών του. 

στ. Κρατικές και άλλες επιχορηγήσεις φυσικών και νομικών 
προσώπων. 

ζ. Κληρονομιές και Κληροδοσίες. 

Άρθρο 16. 

Οι πόροι του Ιδρύματος διατίθενται: 

α. Για την πραγματοποίηση των σκοπών και των συγκεκριμ- 
μένων επιδιώξεων που καθορίζει το Καταστατικό σύμφωνα με το 
πρόγραμμα εργασιών και τον Προϋπολογισμό που καταρτίζει το 
Διοικητικό Συμβούλιο. 

β. Για τη μισθοδοσία και ασφάλιση του τακτικού και έκτακτου 
υπαλληλικού προσωπικού του Ιδρύματος. 

γ. Για τη συντήρηση και λειτουργία του Ιδρύματος, 
δ. Για την αγορά κτημάτων που κρίνονται χρήσιμα για τη μελ¬ 
λοντική επέκταση του έργου του. 

ε. Για την οργάνωση, τον εξοπλισμό και τη λειτουργία των 
τμημάτων και των ευαγών καταστημάτων που απαιτούνται για 
την πραγματοποίηση των σκοπών και του έργου του Ιδρύματος. 

στ. Για την κάλυψη δαπανών λειτουργίας, εκκλησιαστικών 
μορφωτικών δραστηριοτήτων, Σεμιναρίων, παιδικών και νεανι¬ 
κών Κατασκηνώσεων, συνεδρίων, εκδρομών και άλλων εκδηλώ¬ 
σεων. 

ζ. Για τη χορήγηση υποτροφιών και βοηθημάτων, 
η. Για την εκτύπωση και δωρεάν διανομή εντύπων, βιβλίων, 
περιοδικών που εξυπηρετούν τους σκοπύς του Ιδρύματος. 

θ. Για την ενίσχυση ευαγών ιδρυμάτων και την προώθηση κοι¬ 
νωφελών έργων και προσπαθειών. 

ι. Για την Φιλανθρωπία, τη Φιλοξενία και την Ιεραπο¬ 
στολή. 

ια. Για την τακτική και έκτακτη ενίσχυση αναξιοπαθού- 
ντων. 

ιβ. Για την αποστολή βοήθειας σε περιοχές που δοκιμάζονται 
από θεομηνίες, συμφορές κ.λπ. 


Άρθρο 17. 

α. Το οικονομικό έτος αρχίζει την 1η Ιανουάριου και λήγει την 
31η Δεκεβρίου. 

β. Στην αρχή κάθε νέου οικονομικού έτους το Διοικητικό Συμ¬ 
βούλιο συντάσσει το ετήσιο πρόγραμμα εκτελέσεως έργων και τον 
αντίστοιχο Προϋπολογισμό και αναφέρει σχετικά στον αρμόδιο 
Επίσκοπο. 

γ. Στο τέλος κάθε οικονομικού έτους, το υπεύθυνο Διοικητικό 
Συμβούλιο συντάσσει την έκθεση των πεπραγμένων του και τον 
ετήσιο Απολογισμό και Ισολογισμό του Ταμείου. 

δ. Η έγκριση του προγράμματος εργασιών και του Προϋπολο¬ 
γισμού δίδεται από την Αδελφότητα. Ο έλεγχος των δαπανών και 
της όλης διαχειρίσεως, καθώς και η έγκριση του Απολογισμού 
και του Ισολογισμού γίνεται από την Εξελεγκτική Επιτροπή. 
Γνωστοποιείται και εις τον αρμόδιο Επίσκοπο. 

ε. Τα εντάλματα των εισπράξεων και των πληρωμών υπογρά¬ 
φονται από τον ΑΕΙ και τον Ταμία και συνοδεύονται από όλα τα 
σχετικά δικαιολογητικά; 

Για την νομιμότητα των πληρωμών ευθύνεται ο ΑΕΙ και ο Τα¬ 
μίας. 

Ο Ταμίας οφείλει ν’ αρνηθεί να ενεργήσει πληρωμή που είναι 
αντίθετη προς τις διατάξεις του παρόντος ή δεν συνοδεύεται από 
τα νόμιμα δικαιολογητικά. Σε κάθε άλλη όμως περίπτωση αν αρ¬ 
νηθεί να ενεργήσει πληρωμή, σημαίνει ότι παραιτείται, και τότε 
αντικαθίσταται σύμφωνα με τις διατάξεις του παρόντος Καταστα¬ 
τικού. 

Άρθρο 18. 

α. Ο Ταμίας έχει την ευθύνη του Λογιστηρίου, της τηρήσεως 
των διαχειριστικών βιβλίων και των συναφών στοιχείων του 
Ιδρύματος, βοηθούμενος στο έργο του, αν είναι ανάγκη, από ει¬ 
δικό έμμισθο υπάλληλο, λογιστή του Ιδρύματος, Εισπράττει κάθε 
έσοδο του Ιδρύματος και πληρώνει κάθε ένταλμα που εκδίδεται 
νόμιμα και ενημερώνει σχετικά τα αντίστοιχα βιβλία. 

β. Συντάσσει και υποβάλλει κάθε τρίμηνο στο Διοικητικό Συμ¬ 
βούλιο σημείωμα για τη διαχειριστική κατάσταση του Ταμείου 
και στο τέλος του έτους τον Απολογισμό και τον Ισολογισμό. 

γ. Απόθεμα μεγαλύτερο του ποσού που έχει καθορισθεί με την 
έγκριση του Προϋπολογισμού κατατίθεται στην Τράπεζα στην 
οποία υπάρχουν οι καταθέσεις του Ιδρύματος. 

Άρθρο 19. 

Η Εξελεγκτική Επιτροπή. 

Απαρτίζεται από έναν Επίτροπο, ένα Εισηγητή και ένα Γραμ- 
ματέα, τους οποίους διορίζει η Αδελφότητα στην αρχή κάθε νέας 
διοικητικής περιόδου για να παρακολουθούν από κοντά και να 
ελέγχουν έγκαιρα τις δαπάνες και την όλη διαχείρηση των οικο¬ 
νομικών του Ιδρύματος. Στο τέλος του οικονομικού έτους η Εξε¬ 
λεγκτική Επιτροπή αποφαίνεται για την ποιότητα και την κατά¬ 
σταση της διαχειρίσεως, προτείνει τις επιβαλλόμενες διορθώσεις 
και καταλογίζει ευθύνες ή απαλλάσσει τους υπευθύνους απο τις 
ευθύνες της διαχειρίσεως. Ενημερώνει σχετικά τον αρμόδιο Επί¬ 
σκοπο εγγράφως. 

Άρθρο 20. 

Βιβλία του Ιδρύματος. 

Στα Γ ραφεία του Ιδρύματος τηρούνται υποχρεωτικώς τα πα¬ 
ρακάτω βιβλία: 

α) Βιβλίο Πρωτοκόλλου εισερχομένων και εξερχομένων εγ¬ 
γράφων. 

β) Βιβλίο προσκλήσεων και θεμάτων των συνεδριάσεων του 
Διοικητικού Συμβουλίου. 

γ) Πρόχειρο βιβλίο Πρακτικών Συνεδριάσεων του Διοικητικού 
Συμβουλίου. 

δ) Επίσημο βιβλίο Πρακτικών των συνεδριάσεων του Διοικ7)τι- 
κού Συμβουλίου. 

ε) Βιβλίο Ταμείου. 

στ) Κτηματολόγιο ακινήτων περιουσιακών στοιχείων του 
Ιδρύματος. 

ζ) Βιβλίο κινητών περιουσιακών στοιχείων και εξοπλισμού του 
Ιδρύματος. 

η) Βιβλίο βιβλιοθήκης του Ιδρύματος. 

θ) Στελέχη διπλοτύπων αποδείξεων εισπράξεων αριθμημένα 
με αύξοντα αριθμό. 

Όλα τα βιβλία αριθμούνται κατά σελίδα και στην, τελευταία 
σελίδα βεβαιώνεται από τον ΑΕΙ ο αριθμός των σελίδων και 
σφραγίζεται. 

Άρθρο 21. 

Δικαίωμα τροποποιήσεως των διατάξεων του Καταστατικού 
του Ιδρύματος έχει όσο ζει μόνο ο πρώτος ισόβιος ΑΕΙ, μετά από 
απόφαση του Διοικητικού Συμβουλίου και έγκριση της Αδελφό¬ 
τητας. Μετά το θάνατο του πρώτου ισόβιου ΑΕΙ, το Διοικητικό 
Συμβούλιο μπορεί να προτείνει τροποποιήσεις μη θεμελιωδών 
διατάξεων του Καταστατικού και του Εσωτερικού Κανονισμού με 
απόφαση που παίρνεται σε απαρτία και ομόφωνα και εγκρίνεται ή 
απορρίπτεται τελικά από την Αδελφότητα. Ουδεμία τροποποίηση 
μπορεί να γίνει άνευ γνώσεως του αρμοδίου Επισκόπου. 

Άρθρο 22. 

Ο Εσωτερικός Κανονισμός. 

Ο Εσωτερικός Κανονισμός λειτουργίας του Ιδρύματος και κα- 
θενός από τα νέα ευαγή καταστήματα που οργανώνει κάθε φορά 
το Ίδρυμα, εφόσον δεν βρίσκεται στη ζωή ο πρώτος ΑΕΙ, συντάσ- 
σεται, συμπληρώνεται ή αναμορφώνεται από το Διοικητικό Συμ¬ 
βούλιο του Ιδρύματος και επικυρώνεται από την Αδελφότητα. Γί¬ 
νεται σχετικώς έγγραφη αναφορά εις τον αρμόδιο Επίσκοπο. 
Αναφέρεται στην εσωτερική διοργάνωση και λειτουργία του Ιδρύ¬ 
ματος γενικά και των ειδικότερων τμημάτων του και καθορίζει το 
έργο, τα δικαιώματα και τα καθήκοντα των στελεχών και των 
υπαλλήλων, αμοιβές, αποζημιώσεις, προαγωγές, απολύσεις 
κ.λπ. και σε κάθε θέμα που δεν περιλαμβάνεται ή δεν διασαφηνί¬ 
ζεται από το Καταστατικό. 

Άρθρο 23. 

Διάλυση του Ιδρύματος. 

Το Ίδρυμα θεμελιώνεται στο όνομα της Αγίας και Ομοουσίου 
και Αδιαιρέτου Τριάδος για να διακονεί την Εκκλησία του Χρι¬ 
στού, για την οποία ο θείος Ιδρυτής της είπε ότι «Πύλαι Άδου ου 
κατισχύσουσιν αυτής». Η πίστη μας αυτή στον Κύριο και την 
εκλεκτή Του Νύμφη δεν αφήνει περιθώρια για προβλέψεις σχετι¬ 


κές με τη διάλυση του Εκκλησιαστικού Ιδρύματος «Ο ΕΥΑΓΓΕ¬ 
ΛΙΣΤΗΣ ΜΑΡΚΟΣ». Γι’ αυτό και εμπιστευόμαστε τη ζωή του 
Ιδρύματος στη χάρή του Χριστού και τη μητρική στοργή της,Εκ¬ 
κλησίας με την ελπίδα και την ευχή να μη χρειαστεί ποτέ να' τε¬ 
θούν σε εφαρμογή οι περί διαλύσεως διατάξεις που σημειώνονται 
παρακάτω. 

α) Το δικαίωμα να αποφασίσει τη διάλυση του Ιδρύματος, όσο 
ζει ο πρώτος ισόβιος ΑΕΙ, έχει μόνο αυτός, μετά από εισήγηση 
της Αδελφότητος και απόφαση του Διοικητικού Συμβουλίου του 
Ιδρύματος. Αλλά και ο αρμόδιος Επίσκοπος εις περίπτωσιν φανε- 
ράς παρεκκλίσεως του σκοπού, εφόσον μερίμνη αυτού ιδρύθη. Η 
παρά του Α.Ε.Ι. λαμβανομένη απόφασις προς διάλυσιν αναφέρε- 
ται εις τον αρμόδιον Επίσκοπον προς έγκρισιν. 

β) Μετά τον θάνατο του πρώτου ισόβιου ΑΕΙ αν αποδειχτεί 
αδύνατη η συνέχιση της ζωής του Ιδρύματος, ή αν εξαναγκαστεί 
να απομακρυνθεί από τους σκοπούς και τα πλαίσια που διαγράφει 
το Καταστατικό του, για τη διάλυση θα ακολουθηθεί η εξής διαδι¬ 
κασία. 

Το Διοικητικό Συμβούλιο που αποφασίζει να προτείνει τη διά¬ 
λυση του Ιδρύματος, υπογράφει ταυτόχρονα και την αμετάκλητη 
παραίτησή του, τα δε μέλη του χάνουν το δικαίωμα της εγγραφής 
στον πίνακα της Αδελφότητας. Η Αδελφότης στην περίπτωση 
αυτή είναι υπεύθυνη και αρμόδια να κρίνει αν η συνέχεια της ζωής 
του Ιδρύματος απαιτεί ή όχι την παράταση ή τη διακοπή της θη¬ 
τείας και του ΑΕΙ, και να επιλέξει το κατάλληλο για το αξίωμα 
του ΑΕΙ πρόσωπο, που θα αναλάβει να συνεχίσει τις προσπάθειες 
για τη ζωή του Ιδρύματος. Μετά την απόφαση αυτή της Αδελφό¬ 
τητος ο ανανεωμένος ή νεοεκλεγμένος ΑΕΙ προτείνει νέο Διοικη¬ 
τικό Συμβούλιο με τριετή θητεία, το οποίο έχει υποχρέωση να 
αγνοήσει την απόφαση του προηγούμενου Διοικητικού Συμβου¬ 
λίου για τη διάλυση του Ιδρύματος και να προχωρήσει στην 
πραγματοποίηση των σκοπών του Ιδρύματος. Αν παρά ταύτα η 
κρίση συνεχίζεται και κατά το τρίτο έτος τής θητείας αυτού του 
Διοικητικού Συμβουλίου και αυτό το Διοικητικό Συμβούλιο ανα¬ 
νεώνει την απόφαση για τη διάλυση του. Ιδρύματος, τότε η ίδια 
πια η Αδελφότητα αποφασίζει αν θα διαλυθεί ή όχι το Ίδρυμα. 

Ενημερώνεται σχετικά και ο αρμόδιος Επίσκοπος. 

γ) Σε περίπτωση διαλύσεως του Ιδρύματος ολόκληρη η κινητή 
και ακίνητη περιουσία του διατίθεται με απόφαση της Αδελφότη¬ 
τας στον πλησιέστερο Ενοριακό Ναό ή σε παρόμοια Εκκλησια¬ 
στικά Ιδρύματα. 

Εν Πολυγύρω τη 2 Ιουνίου 1989 

Ο Μητροπολίτης 
ΊΌ Κασσανδρείας ΣΤΝΕΣΙΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30’ 

ΤΕίΕΧ 

22.3211 ΥΡΕΤ <3Η 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547__ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 

» 

» 

» 

Β’ 

» 

10.000 

Υ) 

» 

» 

» 

Γ’ 

» 

4.000 

δ) 

» 

» 

» 

Δ - 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. &Ε.Π.Ε. 

» 

20.000 

ια) 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

' » 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















